4 เดือนไข้เลือดออกคร่าชีวิต 13 ราย
รอยเตอร์/กรุงเทพฯ-12 พ.ค.48 ผมดูแล้วปีนี้สถานการณ์รุนแรงกว่าปีที่แล้ว แค่ 4 เดือนแรกปีนี้เทียบกับ 4 เดือนแรกปีที่แล้วซึ่งมีผู้เสียชีวิต 7 ราย แต่ปีนี้เสียชีวิตแล้ว 12 ราย นายแพทย์ธวัช สุนทราจารย์ อธิบดีกรมควบคุมโรคระบุ ทั้งนี้หากรวม ดช.ภูมิภัทร ผลสมบูรณ์โชคซึ่งเสียชีวิตเมื่อวานนี้(11 พ.ค.) ก็จะมีผู้เสียชีวิตจากไข้เลือดออกรวม 13 คน ทั้งนี้สถิติผู้ป่วยโรคไข้เลือดออกทั่วประเทศ ตั้งแต่เดือน ม.ค.-7 พ.ค. มีจำนวนทั้งสิ้น 7215 ราย เสียชีวิต 12 ราย และผู้ป่วยส่วนใหญ่เป็นเด็กอายุต่ำกว่า 15 ปี ทั้งนี้กรมฯ คาดว่า สถานการณ์ไข้เลือดออกน่าจะใกล้เคียงกับการระบาดเมื่อปี 2546 ซึ่งมีผู้เสียชีวิต 75 ราย ส่วนสถิติเมื่อปี 2547 มีผู้ป่วย 39135 ราย เสียชีวิต 48 ราย ปี 2546 มีผู้ป่วย 63657 ราย เสียชีวิต 75 ราย และ ปี 2545 มีผู้ป่วย 114800 ราย เสียชีวิต 176 ราย ซึ่งถือว่าเป็นปีที่มีความรุนแรงมากที่สุดในรอบ 5 ปี โรคไข้เลือดออกมันขึ้นอยู่กับช่วงแต่ละเดือนของฤดูฝน ระบาดรุนแรงสูงสุดคือฤดูฝนปลายเดือนมิถุนายนถึงกรกฎาคม ไม่มีจังหวัดไหนที่ไม่มีการระบาดไข้เลือดออก เพราะยุงอยู่ทั่วๆ ไป แต่ภาคใต้จะพบผู้ป่วยมากที่สุด รองลงมาคือ ภาคกลางและอีสาน นายแพทย์ธวัช กล่าว อธิบดีกรมควบคุมโรค ยืนยันว่า สายพันธุ์โรคไข้เลือดออกไม่มีการกลายพันธุ์โดยในประเทศไทยและภูมิภาคนี้ มี 4 สายพันธุ์ และเป็นเชื้อไวรัส Dengue เหมือนเดิม เพียงแต่ว่า แต่ละสายพันธุ์บางปีจะพบมาก บางปีจะพบน้อย แต่ปีนี้สายพันธุ์ที่ 4 พบระบาดมากที่สุด อย่างไรก็ตาม ทุกปีจะพบทั้ง 4 สายพันธุ์ มีความรุนแรงเท่ากัน ไม่ใช่สายพันธุ์ใหม่ อธิบดีกรมควบคุมโรคระบุ 
รอยเตอร์/กรุงเทพฯ-12 พ.ค.48 ผมดูแล้วปีนี้สถานการณ์รุนแรงกว่าปีที่แล้ว แค่ 4 เดือนแรกปีนี้เทียบกับ 4 เดือนแรกปีที่แล้วซึ่งมีผู้เสียชีวิต 7 ราย แต่ปีนี้เสียชีวิตแล้ว 12 ราย นายแพทย์ธวัช สุนทราจารย์